"Bīgla skauts - vienmēr gatavs".
Man vajag padomu, lielais brāli.
Kā zini, šogad pirmo reizi piebiedrošos tev vasaras nometnē,
un esmu apņēmusies atstāt labu pirmo iespaidu.
Kā domā - man ņemt līdzi Sūziju Čučiju vai Lāča kungu?
Ui, Sallij. Es nezinu.
Sūzija Čučija nometnes biedriem parādītu, ka pēc dabas esmu rūpīga,
ar mieru gādāt par citiem,
bet Lāča kungs liecinātu, ka nebaidos no savvaļas dzīvniekiem.
Varbūt paņem abus?
Laba doma.
Nav iespējams atstāt pārāk labu pirmo iespaidu.
Vai tik tas nav pasaulslavenais bīgla skautu vadītājs.
Vai šodien gatavojies kādiem piedzīvojumiem?
Runājot par piedzīvojumiem -
es drīz došos uz vasaras nometni.
Tāpēc, ja gribi pavadīt ar mani kopā laiku,
šī ir tava iespēja.
Hallo?
Jā.
Dīvaini. Bīgla skautu galvenā pārvalde.
Ko jūs teicāt? Saprotu.
Tiešām. Ak nē. Briesmīgi jaunumi.
Jā, jums arī jauku dienu.
Nezinu, kā tev to pateikt, Snūpij,
bet viņi esot neapmierināti ar tavu vienību.
Cik neapmierināti?
Lietoja vārdus "pilnīgs apkaunojums".
Viņi apsverot iespēju tevi izmest no organizācijas,
jo tava vienība neesot nopelnījusi gana daudz uzšuvju.
Cik uzšuvju tava vienība nopelnījusi?
Nevienu? Kā tas vispār iespējams?
Centrālais birojs teica, ka uzšuves jānopelna līdz vasarai.
Ko tu darīsi, Snūpij?
Pēc būtības skraidīšana apkārt kliedzot ir darīšana.
Ceru, ka neplāno uz nometni ņemt to nožēlojamo sedziņu.
Tā mani tā apkauno.
Neuztver to kā sedziņu!
Uztver to kā izdzīvošanas rīku meža biezoknī!
Tā var būt papildu apģērba kārta,
virve kāpšanai un pat patvērums.
Varbūt varam to izmantot iekuram.
Es neesmu pret vasaras nometni kā tādu,
bet man šķiet, ka tikpat daudz par dabu var iemācīties no grāmatas.
Un grāmatā nav odu.
Tu joko? Nometnes ir varenas.
Pārgājieni, desiņu cepšana ugunskurā.
Braukšana ar kanoe, desiņu cepšana ugunskurā.
Peldēšana, desiņu cepšana ugunskurā.
Ko? Man garšo desiņas.
Mans vectēvs saka, ka nometnes veido raksturu.
Ko tas nozīmē?
Domāju, ka pieaugušie tā saka, kad grib izlikties gudri,
bet nevar izdomāt neko konkrētu.
Kas viņam kaiš?
BĪGLA SKAUTA ROKASGRĀMATA
Au!
Oficiālā Bīgla skauta rokasgrāmata.
Tad šis laikam ir tāds kā jūsu ceļvedis.
Varbūt tajā ir kāds padoms, kas palīdzētu ar uzšuvju dilemmu.
"Īstam bīgla skautam ik izaicinājums ir iespēja sevi parādīt.
Sastopoties ar situācijām, kas šķiet par grūtu, lai pārvarētu,
bīgla skauts nekad nepadodas,
bet saņemas un nostiprina savu apņēmību."
"Darbojoties ar uzticamo vienību pie sāna,
bīgla skauts var sasniegt jebko."
"Pirms došanās piedzīvojumā
bīgla skautiem jāieskicē mērķi,
jo, kā zināms, ceļojums sākas ar vienu soli."
"Bīgla skauts koncentrējas uz uzdevumu."
"Bīgla skauts gatavojas jebkurai situācijai."
- Nometne, mēs nākam! - Gribi sēdēt autobusā man blakus, ser?
Nevaru sagaidīt, kad tikšu ūdenī.
Vai atnāci mani pavadīt?
Ui, Snūpij.
Tu nevari braukt man līdzi.
Šī nometne ir bērniem. Mājdzīvnieki nav atļauti.
Man jādodas.
Bet lai veicas ar tām uzšuvēm.
"Īstam bīgla skautam katrs izaicinājums
ir iespēja sevi parādīt."
Nost no ceļa!
- Esam klāt! - Labākā gulta - mana.
Nabaga Snūpijs.
Viņam nav tik daudz pieredzes ar vilšanos kā man.
Lai kur viņš būtu, ceru, ka viņam klājas labi.
"Vai vari būt bīgla skauts?
Pusdienas līdzņemšanai.
Pārgājieni ir jautrs, relaksējošs veids, kā izbaudīt brīvo dabu.
Taču, ja vēlies būt bīgla skauts,
pirms došanās ārā jāatceras sagatavoties."
"Vienmēr atceries paņemt līdzi daudz ūdens, lai padzertos."
"Lai ņemtu pārgājienā līdzi ūdeni,
vislabāk noderēs blašķe.
Neaizmirsti atskrūvēt korķīti."
"Tāpat ir svarīgi pārgājienā paņemt līdzi kādu uzkodu.
Centies izvēlēties ko parocīgu."
"Sviestmaizes vienmēr ir laba doma.
Un tās vari pagatavot kopā ar visu vienību."
"Jā, gatavojoties pārgājienam, ēdiens un ūdens ir svarīgi.
Protams, ja tas neizdodas,
vienmēr noder, ja pa rokai ir labas picērijas telefona numurs."
"Iemāci putnam makšķerēt".
Snūpij?
Snūpij! Man jau šķita, ka tas esi tu.
Ko tu te dari?
Oficiālā Bīgla skauta rokasgrāmata.
Tu man sekoji visu šo gabalu, lai nopelnītu savas uzšuves?
Vai tiešām vienkārši neilgojies pēc manis?
Nu, es priecājos tevi redzēt.
Tā, kuru uzšuvi plāno nopelnīt pirmo?
Makšķerēšanas?
Izklausās lieliski.
Nav nekā labāka par liela loma izcelšanu.
Tā runā.
Pats gan nekad neesmu noķēris zivi.
Daži apgalvo, ka makšķerēšanas jēga nav zivs noķeršanā,
bet gan iespējā apgūt pacietību un aiz...
Ar ko tu runā, Čak?
Ne ar vienu.
Mūsu istabiņas vecākais ieteica pamēģināt kanoe.
Tāpēc mēs izlaidīsim loku.
Vai ne tā, Mārsij?
Tāds ir plāns.
Lai gan neredzu jēgu kāpt nestabilā kanoe,
ja var stāvēt uz pavisam stabilas zemes.
Kur tavs piedzīvojumu gars?
Būšu aizmirsusi autobusā, ser.
Esat droša, ka šī laiva piemērota kuģošanai, kundze?
Pavisam droša. Baidījos, ka tā teiksiet.
Tu dzirdēji, ko teica glābēja, Mārsij. Ķeries pie aira.
Mani apturēt neizdosies, ser.
Redzi, Mārsij?
Tieši kā vecākais teica.
"Nav nekā labāka par airēšanos pa rāmu ezeru, koku un debesu ieskautam."
Vai nav relaksējoši?
Diez vai es to tā sauktu, ser.
Man liekas, ka tev sāk padoties airēšana.
Tagad mums tikai jāpiestrādā pie virziena izjūtas.
Daba ir brīnumaina.
Zini, ser, kad pierod,
te patiesībā ir visai jauki.
Man lika jūs pasaukt uz ēdmaņu.
Tā nometnē sauc vakariņas.
Kā ķeras, draugs?
Nu, atceries, ko teicu!
Noķert zivi ir patīkami,
bet pacietība un aizrautība pašas par sevi ir balvas.
Vajadzētu tādu uzšuvi.
Mums būtu jādodas atpakaļ,
bet nesteigsimies.
Gribu to visu izbaudīt vēl nedaudz ilgāk.
Man prieks, ka tu nepadevies.
Tu turpināji mēģināt, un skat, cik tālu esi tikusi.
Es lepojos ar tevi, Mārsij.
Es arī ar sevi lepojos, ser.
Pacietība un aizrautība pašas par sevi ir balvas.
Vajadzētu tādu uzšuvi.
PAMATĀ ČĀRLZA M. ŠULCA RIEKSTIŅU KOMIKSS
Tulkojusi Aija Oliņa
PALDIES, SPĀRKIJ. VIENMĒR MŪSU SIRDĪS.